香港政府喺1976年以紅銅鎳合金第一次出十角形5蚊銀，一面鑄有當時在位嘅英女皇伊利沙伯二世個樣，另一面就鑄有面值「香港伍圓」。但因為太容易俾人偽造，港府自1980年起改出配有安全邊嘅圓形5蚊銀。安全邊上鑄有「香港伍圓hongkongfivedollars」字樣，正面中間亦鑄咗空心「5」字，取代十角形時代的手持一個球狀物體的英國皇室獅子。